
Parlamentul  României

Camera  Deputaţilor
Comisia pentru Sănătate şi Familie
    Nr. 28/ 176 / 8 septembrie 2011
BIROULUI PERMANENT

AL

CAMEREI DEPUTAŢILOR,

Vă înaintăm, alăturat, raportul de înlocuire asupra proiectului de Lege pentru aprobarea Ordonanţei de urgenţă a Guvernului nr.72/2010 privind reorganizarea unor instituţii din domeniul sanitar, precum şi pentru modificarea unor acte normative din domeniul sănătăţii (PL-x 604/2010), înaintat Comisiei pentru sănătate şi familie pentru reexaminare în fond, cu adresa nr.PL-x 604/2010 din 17 iunie 2011 şi care înlocuieşte raportul iniţial cu nr.28/97/5 mai 2011.

La întocmirea prezentului raport de înlocuire, Comisia pentru sănătate şi familie a avut în vedere:

· avizul Consiliului Legislativ nr.830/29.06.2010;

· avizul favorabil al Comisiei juridice, de disciplină şi imunităţi nr. PL-x 604/16 octombrie 2010;

· avizul negativ al Comisiei pentru buget, finanţe şi bănci nr. 557 din 30 noiembrie 2010;

· avizul favorabil al Comisiei pentru muncă şi protecţie socială nr.27/689 din 20 decembrie 2010, precum şi

· punctul de vedere favorabil al Ministerului Sănătăţii nr.51169 din 6 septembrie 2011.
             În raport de obiectul şi conţinutul său, proiectul de lege face parte din categoria legilor ordinare.
                PREŞEDINTE,                                                SECRETAR,

              RODICA NASSAR                                           ION BURNEI

Parlamentul  României

Camera  Deputaţilor
Comisia pentru sănătate şi familie          Nr.28/176/ 8 septembrie 2011
RAPORT  DE  ÎNLOCUIRE
asupra proiectului de Lege pentru aprobarea Ordonanţei de urgenţă a Guvernului nr.72/2010 privind reorganizarea unor instituţii din domeniul sanitar, precum şi pentru modificarea unor acte normative din domeniul sănătăţii (PL-x 604/2010)

În temeiul art.70 din Regulamentul Camerei Deputaţilor, republicat, Comisia pentru sănătate şi familie a fost sesizată, prin adresa nr. PL-x 604/2010 din 17 iunie 2011, cu reexaminarea, pe fond a  proiectului de Lege pentru aprobarea Ordonanţei de urgenţă a Guvernului nr.72/2010 privind reorganizarea unor instituţii din domeniul sanitar, precum şi pentru modificarea unor acte normative din domeniul sănătăţii (PL-x 604/2010).

Proiectul de lege a fost adoptat de Senat în şedinţa din 20 octombrie  2010, în calitate de primă Cameră sesizată, Camera Deputaţilor fiind Cameră decizională. 

La întocmirea prezentului raport de înlocuire, Comisia a avut în vedere:

· avizul Consiliului Legislativ nr.830/29.06.2010;

· avizul favorabil al Comisiei juridice, de disciplină şi imunităţi nr. PL-x 604/16 octombrie 2010;

· avizul negativ al Comisiei pentru buget, finanţe şi bănci nr. 557 din 30 noiembrie 2010;

· avizul favorabil al Comisiei pentru muncă şi protecţie socială nr.27/689 din 20 decembrie 2010, precum şi

· punctul de vedere favorabil al Ministerului Sănătăţii nr.51169 din 6 septembrie 2011.
 2. Proiectul de lege are ca obiect de reglementare, modificarea şi completarea unor acte normative din domeniul sănătăţii, în vederea reorganizării, în scopul raţionalizării cheltuielilor la nivelul unor instituţii din acest domeniu, finanţate integral de la bugetul de stat.

3. Comisia pentru sănătate şi familie a reexaminat proiectul de lege menţionat, în şedinţa din 6 septembrie 2011. La şedinţa comisiei au participat 14 deputaţi din cei 17 membri ai comisiei. Din partea Ministerului Sănătăţii a participat, în calitate de invitat, domnul Cristian Anton Irimie – secretar de stat. 
Raportul comisiei a fost adoptat cu majoritate de voturi.
În urma dezbaterilor,  Comisia pentru sănătate şi familie propune plenului Camerei Deputaţilor, adoptarea proiectului de Lege pentru aprobarea Ordonanţei de urgenţă a Guvernului nr.72/2010 privind reorganizarea unor instituţii din domeniul sanitar, precum şi pentru modificarea unor acte normative din domeniul sănătăţii (PL-x 604/2010), în forma adoptată de Senat.
În raport cu obiectul şi conţinutul reglementării, proiectul de lege face parte din categoria legilor ordinare.
                PREŞEDINTE,                                                SECRETAR,

              RODICA NASSAR                                           ION BURNEI

Întocmit:
Livia Spînu – consilier palamentar

Cristina Bologan – consultant parlamentar

